ΕΚΘΕΣΗ ΑΞΙΟΛΟΓΗΣΗΣ ΠΡΟΓΡΑΜΜΑΤΟΣ Σ.Ε.Π.Π.Ε. 

«Νερό ζω μ΄αυτό δε ζω χωρίς αυτό»

1. Εισαγωγή

Στην παρούσα μελέτη παρουσιάζονται τα αποτελέσματα από την αξιολόγηση της εφαρμογής του προγράμματος Περιβαλλοντικής Εκπαίδευσης (Π.Ε.) «Νερό - Ζω μ΄αυτό, δε ζω χωρίς αυτό».
2. Παρουσίαση του προγράμματος

Στα πλαίσια του έργου Σ.Ε.Π.Π.Ε. (Σχολεία Εφαρμογής Πειραματικών Προγραμμάτων Εκπαίδευσης) σχεδιάστηκε και υλοποιήθηκε το πειραματικό πρόγραμμα Περιβαλλοντικής Εκπαίδευσης (Π.Ε.) «Νερό – Ζω μ’ αυτό, δε ζω χωρίς αυτό», το οποίο εφαρμόστηκε στην Ε΄ και Στ΄ τάξη του δημοτικού πιλοτικά σε έξι σχολικές μονάδες και συγκεκριμένα: στο 4ο Δημοτικό Σχολείο Χολαργού, στο 147ο Δημοτικό Σχολείο Αθηνών, στα 13ο – 21ο Δημοτικά Σχολεία Κερατσινίου, στο 10ο Δημοτικό Σχολείο Κορίνθου, στο Δημοτικό Σχολείο Ξηροκαμπίου Λακωνίας και στο Δημοτικό Σχολείο της Ελληνογερμανικής Αγωγής. 

Το πρόγραμμα δομήθηκε στον άξονα: διδασκαλία – ευαισθητοποίηση – άσκηση πεδίου, συνδιάζοντας γνωστικές πληροφορίες διαθεματικής προσέγγισης, στοιχεία φυσικών επιστημών – με τη μορφή πειραμάτων με απλά μέσα – και εκτέλεση ποικίλων δραστηριοτήτων εντός και εκτός τάξης (projects). Για το λόγο αυτό σχεδιάστηκαν κατάλληλα διδακτικά μέσα όπως, εχγειρίδιο για το μαθητή και για το δάσκαλο σύμφωνα με τις βασικές αρχές του ερευνητικά εξελισσόμενου μοντέλου διδασκαλίας.  

Οι στόχοι του προγράμματος επικεντρώθηκαν στην προβολή, ενίσχυση, προέκταση και άμεση ένταξη της Π.Ε. στο σχολικό πρόγραμμα και στην καθημερινή εκπαιδευτική διαδικασία της Α΄ βάθμιας Εκπαίδευσης καθώς και στην ευαισθητοποίηση των μαθητών για περιβαλλοντικά θέματα.

3. Μέθοδος αξιολόγησης

Αρχικά πραγματοποιήθηκε έρευνα γνωστικού υποβάθρου τον Ιανουάριο του 1999 με τη συμπλήρωση ερωτηματολογιών από τους μαθητές των σχολείων που θα εφάρμοζαν το πρόγραμμα. Τα κύρια συμπεράσματα που προέκυψαν από την ανάλυση των ερωτηματολογίων αυτών αποτέλεσαν τους άξονες ανάπτυξης του εγχειριδίου του μαθητή και συντέλεσαν στον σχεδιασμό ερωτηματολογίων για τους μαθητές πριν (pre-test) και μετά (after-test) την εφαρμογή του προγράμματος.

Τα στοιχεία που συλλέχθηκαν από τα ερωτηματολόγια επεξεργάστηκαν στατιστικά και αναλύθηκαν, με σκοπό την εξαγωγή συμπερασμάτων για την επιτυχή εφαρμογή του προγράμματος.

Παράλληλα οι εκπαιδευτικοί που εφάρμοσαν το πρόγραμμα συμπλήρωναν μηνιαία δελτία όπου κατέγραφαν τις δραστηριότητες που ανέπυξαν, τις δυσκολίες που αντιμετώπισαν και τα σχόλιά τους. Τα δελτία αυτά αποστέλονταν στο Παιδααγωγικό Ινστιτούτο (Π.Ι.), ενώ υπήρχε και ταυτόχρονη ενημέρωση της επιστημονικής Ομάδας (Ε.Ο.) του προγράμματος. Οι παρατηρήσεις και τα σχόλια των εκπαιδευτικών αποτέλεσαν χρήσιμο υλικό για την αξιολόγηση του προγράμματος.   

3.1. Δείγμα 

Το δείγμα αποτέλεσαν οι μαθητές και οι μαθήτριες της Ε΄και Στ΄τάξης των έξι σχολικών μονάδων Α΄ βάθμιας εκπαίδευσης όπου εφαρμόστηκε πιλοτικά το πρόγραμμα για τρεις μήνες.

Συγκεκριμένα συμπλήρωσαν τα ερωτηματολόγια πριν την εφαγρογή του προγράμματος 123 μαθητές της Ε΄ τάξης και μετά την εφαρμογή του 124. Αντίστοιχα και στην Στ΄τάξη συμπλήρωσαν τα ερωτηματολόγια πριν την εφαρμογή του προγράμματος  131 μαθητές και μετά την εφαρμογή του  133.

Στους παρακάτω πίνακες εμφανίζεται ο αριθμός των μαθητών  κάθε τάξης ανά σχολείο εφαρμογής.


Pre-test
After-test

Αριθμός μαθητών Ε΄τάξης



10ο Κορίνθου
17
20

Ξηροκαμπίου
21
20

4ο Χολαργού
23
20

147ο Αθηνών
17
18

13ο-21ο Κερατσινίου
19
20

Ελληνογερμανική Αγ.
26
26

Πίνακας 1: Αριθμός μαθητών Ε΄τάξης ανά σχολείο.


Pre-test
After-test

Αριθμός μαθητών Στ΄τάξης



10ο Κορίνθου
17
20

Ξηροκαμπίου
20
20

4ο Χολαργού
30
28

147ο Αθηνών
18
17

13ο-21ο Κερατσινίου
19
18

Ελληνογερμανική Αγ.
27
30

Πίνακας 2: Αριθμός μαθητών Στ΄τάξης ανά σχολείο.

3.2. Τα ερωτηματολόγια πριν (pre-tests) και μετά (after-tests) την εφαρμογή του προγράμματος 

Τα ερωτηματολόγια πριν και μετά την εφαρμογή του προγράμματος σχεδιάστηκαν από την Ε. Ο. με στόχο την διερεύνηση και τον έλεγχο της ευαισθητοποίησης των μαθητών σε θέματα του περιβάλλοντος (υγρότοποι, παράκτια ζώνη, λίμνες, ποτάμια κλπ.) αλλά και του γνωστικού τους επιπέδου σε θέματα που αφορούν το πόσιμο νερό (ποιότητα, έλλειψη, διαχείρηση κλπ.).

Συγκεκριμένα η Ε. Ο.  αρχικά θέλησε να ελέγξει ποιες ακριβώς ήταν οι γνώσεις των μαθητών πριν την εφαρμογή του προγράμματος και ποια η στάση τους σε θέματα που αφορούν στην προστασία περιβάλλοντος και ιδιαίτερα σε όσα έχουν άμεση σχέση με το νερό.

 Για το λόγο αυτό τα ερωτηματολόγια πριν την εφαρμογή του προγράμματος περιελάμβαναν ερωτήσεις γνωστικού περιεχομένου όπως και ερωτήσεις διερεύνησης στάσης και αντιμετώπισης περιβαλλοντικών θεμάτων. Οι ερωτήσεις ήταν ανοικτού και κλειστού τύπου – επιλογή ναι ή όχι - σύντομης εξήγησης και πολλαπλής επιλογής (βλ. Παράρτημα, Ερωτηματολόγια για τους μαθητές της Ε΄ και Στ΄ τάξης ).

Με τη λήξη της εφαρμογής δόθηκαν στους μαθητές τα νέα ερωτηματολόγια τα οποία ήταν δομημένα στην ίδια φιλοσοφία με τα προηγούμενα.

Θα πρέπει εδώ να επισημανθεί το γεγονός ότι επειδή η λήξη της εφαρμογής του προγράμματος συνέπεσε με τη λήξη του σχολικού έτους, πολλοί μαθητές θεώρησαν κουραστική τη διαδικασία συμπλήρωσης των ερωτήσεων διερεύνησης στάσης όπου έπρεπε να διαβάσουν ένα λογοτεχνικό απόσπασμα (το οποίο συμπεριλαμβανόταν στο εγχειρίδιό τους) και να απαντήσουν δύο ερωτήσεις ανοικτού τύπου με μερική ανάπτυξη. Ένας μεγάλος αριθμός μαθητών είτε απάντησε τυχαία, είτε άφησε ασυμπλήρωτες τις ερωτήσεις αυτές. Το γεγονός αυτό δυσκόλεψε την ανάλυση των στοιχείων που προκύπτουν από τις ερωτήσεις αυτές.

4.  Παρουσίαση των αποτελεσμάτων 

Η Ε. Ο. επεξεργάστηκε στατιστικά και ανέλυσε τα στοιχεία που συγκέντρωσε από τα ερωτηματολόγια πριν και μετά την εφαρμογή του προγράμματος.

Σε κάθε περίπτωση τα ερωτηματολόγια ελέγχθηκαν και όσα κρίθηκαν ως «μη-αξιολογήσιμα» απομακρύνθηκαν από το τελικό δείγμα. Εντοπίστηκαν δύο κατηγορίες τέτοιων ερωτηματολογίων: α) ερωτηματολόγια στα οποία οι μαθητές κρίνεται ότι απαντούν τυχαία και β) ερωτηματολόγια όπου εντοπίστηκε καθοδήγηση από τον  εκπαιδευτικό.

Τα αποτελέσματα της αξιολόγησης δείχνουν πως η εφαρμογή του προγράμματος κρίθηκε επιτυχής καθώς διαπιστώθηκε ότι η διδακτική διαθεματική προσέγγιση των περιβαλλοντικών θεμάτων που αφορούσαν στο νερό, συντέλεσε στο να κατανοήσουν οι μαθητές σε ικανοποιητικό βαβαθμό νέα γνωστικά αντικείμενα και να ευαισθητοποιηθούν για το περιβάλλον.

Στη συνέχεια παρουσιάζονται τα αποτελέσματα από επιλεγμένες ερωτήσεις της Ε΄τάξης και της Στ΄ τάξης αντίστοιχα.

4.1  Αποτελέσματα της Ε΄ τάξης 

[image: image1.wmf]Γνωρίζεις τι σημαίνει η λέξη λειψυδρία;

Αριθμός δείγματος:  131 μαθητές pretest, 133 μαθητές Aftertest

Στην 7η ερώτηση του ερωτηματολογίου της Ε΄ τάξης «Μπορείς να περιγράψεις έναν υγρότοπο;» οι μαθητές έπρεπε να επιλέξουν μία θετική ή αρνητική απάντηση και στη συνέχεια να περιγράψουν σύντομα έναν υγρότοπο αναφέροντας τα κύρια χαρακτηριστικά του. 

Εικόνα 1: Παρουσιάζεται η αύξηση του αριθμού των μαθητών που απάντησαν θετικά στην ερώτηση «Μπορείς να περιγράψεις έναν υγρότοπο;»  

Από τους 123 μαθητές πριν την εφαρμογή του προγράμματος μόλις οι 29 μαθητές απάντησαν θετικά και έδωσαν μία ικανοποιητική περιγραφή ενός υγρότοπου.

Μετά την εφαρμογή ο αριθμός των μαθητών που μπορούσαν να απαντήσουν στην ίδια ερώτηση αυξήθηκε στους 77.

Θα πρέπει εδώ να επισημανθεί πως στις αρνητικές απαντήσεις συμπεριλήφθησαν και όσες απαντήσεις ήταν αρχικά θετικές αλλά στη συνέχεια δε δινόταν σαφής περιγαφή του υγρότοπου. 

[image: image2.wmf]Μπορείς να περιγράψεις έναν υγρότοπο;

Αριθμός δείγματος:  123 μαθητές pretest, 124 μαθητές Aftertest

Εικόνα 2: Παρουσιάζεται ο συγκριτικός πίνακας με τον αριθμό των μαθητών που απάντησαν ότι γνωρίζουν έναν υγρότοπο που προστατεύεται πριν και μετά την εφαρμογή του προγράμματος.

[image: image3.wmf]Γνωρίζεις τι συμβολίζει η μπλε σημαία σε μια ακτή;

Αριθμός δείγματος:  123 μαθητές pretest, 124 μαθητές Aftertest

Η ερώτηση 9 του ίδιου ερωτηματολογίου αποτελούνταν από δύο μέρη. Αρχικά οι μαθητές έπρεπε να απαντήσουν αν γνωρίζουν έναν τουλάχιστον υγρότοπο που προστατεύεται  και στη συνέχεια να αναφέρουν το όνομά του. Από τους 123 μαθητές 33 απάντησαν θετικά πριν την εφαρμογή του προγράμματος και ανέφεραν κάποιον υγρότοπο. Παρατηρείται ότι μετά την εφαρμοφή του προγράμματος υπήρξε σημαντική μεταβολή, της τάξης του 60%, αφού 107 μαθητές απάντησαν ότι γνωρίζουν έναν ή περισσότερους υγρότοπους που προστατεύεται, τον οποίο και ανέφεραν όπως παρουσιάζεται στην εικόνα 3.

Εικόνα 3: Παρουσιάζονται τα ονόματα των υγρότοπων που προστατεύονται τα οποία συμπλήρωσαν οι μαθητές στο δεύτερο μέρος της ερώτησης 9.

Επισημαίνεται πως οι μαθητές στην ερώτηση αυτή μπορούσαν να αναφέρουν ένα ή περισσότερα ονόνοματα. Συνολικά αναφέρθηκαν 17 ονόματα υγρότοπων από τα 18 που υπήρχαν στο εχγειρίδιο της Ε΄τάξης στην αντίστοιχη ενότητα. Το γεγονός αυτό φανερώνει πως οι μαθητές έδειξαν ιδιαίτερο ενδιαφέρον για τους Ελληνικούς υγρότοπους και συγκράτησαν πολλές ονομασίες.

Έχεις ακούσει ή δει μηνύματα για την προστασία των θαλασσών, των λιμνών και των ποταμών;

Αριθμός δείγματος:  123 μαθητές pretest, 124 μαθητές Aftertest

Τα παραπάνω αποτελέσματα αποδίδονται στην επιλογή της Ε.Ο. να αφιερώσει ένα μεγάλο μέρος στο εγχειρίδιο της Ε΄τάξης στους ελληνικούς υγρότοπους και στην προστασία τους.

Εικόνα 4: Παρουσιάζονται τα αποτελέσματα της ανάλυσης της ερώτησης «Με ποιους από τους παρακάτω τρόπους μπορούμε να να αντιμετωπίσουμε το πρόβλημα έλλειψης νερού;»

Με ποιους από τους παρακάτω τρόπους μπορούμε να αντιμετωπίσουμε το πρόβλημα της έλλειψης νερού;

Αριθμός δείγματος:  123 μαθητές pretest, 124 μαθητές Aftertest

Η ερώτηση ήταν πολλαπλής επιλογής και οι μαθητές μπορούσαν να επιλέξουν περισσότερες από μία απαντήσεις. Παρατηρείται ότι σχεδόν όλοι οι μαθητές επέλεξαν την απάντηση «Κλείνοντας καλά τις βρύσες». Η σημαντικότερη μεταβολή είναι στην επιλογή «Ποτίζοντας τα λουλούδια με ποτιστήρι», περίπου 40%. 

Εικόνα 5: Παρουσιάζονται οι απαντήσεις των μαθητών στην ερώτηση «Έχεις ακούσει ή δει μηνύματα για την προστασία των θαλασσών, των λιμνών και των ποταμών;»

Στην ερώτηση 11 «Έχεις ακούσει ή δει μηνύματα για την προστασία των θαλασσών, των λιμνών και των ποταμών;» οι μαθητές μπορούσαν να επιλέξουν περισσότερες από μία απαντήσεις, σημειώνοντας ναι ή όχι, ή και να αναφέρουν πού αλλού είχαν ακούσει ή δει μηνύματα για την προστασία των θαλασσών, των λιμνών και των ποταμών. Στόχος της ερώτησης αυτής ήταν να ερευνηθύν δύο θέματα: α) αν οι μαθητές παρατηρούν ή γίνονται αποδέκτες περιβαλλοντικών μηνυμάτων και β) ποιες είναι οι πηγές ενημέρωσης και περιβαλλοντικής ευαισθητοποίησης των μαθητών. 

Τα αποτελέσματα της ανάλυσης της ερώτησης αυτής δείχνουν αρχικά πως οι μαθητές έχουν δεχτεί μηνύματα για την προστασία του περιβάλλοντος. Βέβαια το σύνολο των μαθητών, όπως φαίνεται και στην εικόνα 5, έχουν ακούσει ή δει ανάλογα μηνύματα κύρια στην τηλεόραση και μετά στα σχολεία τους. 

Από αυτό το αποτέλεσμα αποδεικνύεται πως ο ρόλος της τηλεόρασης σε θέματα περιβαλλοντικής ενημέρωσης και ευαισθητοποίησης είναι ισχυρός. Ο ρόλος του σχολείου είναι σίγουρα καθοριστικός, αλλά όχι μοναδικός.

[image: image6.wmf]Μπορείς να περιγράψεις έναν υγρότοπο;

Αριθμός δείγματος:  123 μαθητές pretest, 124 μαθητές Aftertest

Εικόνα 6: παρουσιάζεται ο αριθμός των μαθητών που απάντησαν θετικά στην ερώτηση «Γνωρίζεις τι συμβολίζει η μπλε σημαία σε μια ακτή;» και έδωσαν μία σύντομη εξήγηση.

Στην ερώτηση 13 «Γνωρίζεις τι συμβολίζει η μπλε σημαία σε μια ακτή;» οι μαθητές έπρεπε αρχικά να απαντήσουν θετικά ή αρνητικά, επιλέγοντας ναι ή όχι, και στη συνέχεια να δώσουν μία σύνομη εξήγηση της γαλάζιας σημαίας. Οι 56 από τους 123 μαθητές πριν την εφαρμογή του προγράμματος απάντησαν ότι γνωρίζουν και έδωσαν μία ικανοποιητική εξήγηση. Μετά την εφαρμογή 97 μαθητές μπόρεσαν να εξηγήσουν τη σημασία της γαλάζιας σημαίας. Υπήρξε δηλαδή μία μεταβολή περίπου 33% επι του συνόλου των μαθητών.

Κρίνεται ότι η διδακτική προσέγγιση των περιβαλλοντικών θεμάτων που εφαρμόστηκε στο πρόγραμμα, είχε την ίδια απήχηση σε όλα τα συμμετέχοντα σχολεία, ανεξαρτήτως ιδιαιτεροτήτων, κυρίως τοπικών, όπως μπορεί να φανεί από την ανάλυση των αποτελεσμάτων της ερώτησης 7. 

[image: image7.wmf]Ποιον υγρότοπο γνωρίζεις που να προστατεύεται;

Αριθμός δείγματος:  124 μαθητές

Εικόνα 7: Παρουσίαζεται ο αριθμός των μαθητών ανά σχολείο που απάντησαν ότι μπορούν να περιγράψουν έναν υγρότοπο και έδωσαν μία σύνομη εξήγηση. 

Όπως φαίνεται από τη συγκριτική ανάλυση των στοιχείων της ερώτησης, η εφαρμογή του συγκεκριμένου προγράμματος συντέλεσε ουσιαστικά στο να μπορέσουν οι μαθητές να κατανοήσουν και να περιγράψουν την έννοια του υγρότοπου, ανεξάρτητα από την περιοχή που βρισκόταν το σχολείο (περιοχή Αττικής  ή Επαρχία). 

4.2  Αποτελέσματα  της Στ΄τάξης

Στην 5η ερώτηση του ερωτηματολογίου της Στ΄τάξης «Γνωρίζεις τι σημαίνει η λέξη λειψυδρία;» οι μαθητές έπρεπε αρχικά να απαντήσουν θετικά ή αρνητικά και στη συνέχεια να εξηγήσουν σύντομα τη λέξη λειψυδρία.
[image: image8.wmf]Γνωρίζεις έναν τουλάχιστον υγρότοπο της χώρας μας που προστατεύεται;

Αριθμός δείγματος:  123 μαθητές pretest, 124 μαθητές Aftertest

Εικόνα 8: Παρουσιάζεται ο αριθμός των μαθητών που απάντησαν θετικά στην ερώτηση «Γνωρίζεις τι σημαίνει η λέξη λειψυδρία;» και έδωσαν μία σύντομη εξήγηση.

 Από τους 131 μαθητές οι 68 απάντησαν ότι γνωρίζουν τη σημασία της λέξης και έδωσαν μία σύντομη εξήγηση. Μετά την εφαρμογή του προγράμματος ο αριθμός αυτός αυξήθηκε σημαντικά, περίπου 39% επί του συνόλου του δείγματος, αφού 119 μαθητές από τους 133 μπόρεσαν να εξηγήσουν τη λέξη λειψυδρία.

[image: image9.wmf]Γνωρίζεις τι σημαίνει η λέξη λειψυδρία;

Αριθμός δείγματος:  131 μαθητές pretest, 133 μαθητές Aftertest

[image: image10.wmf]Ποια από τα παρακάτω χαρακτηριστικά πρέπει να έχει το νερό για να το πίνουμε άφοβα;

Αριθμός δείγματος:  131 μαθητές pretest, 133 μαθητές Aftertest

Eικόνα 9: Παρουσιάζονται τα αποτελέσματα από τις απαντήσεις των μαθητών στην  ερώτηση  «Με ποιους από τους παρακάτω τρόπους μπορούμε να αντιμετωπίσουμε το πρόβλημα της έλλειψης νερού;»

Στην 7η ερώτηση «Με ποιους από τους παρακάτω τρόπους μπορούμε να αντιμετωπίσουμε το πρόβλημα της έλλειψης νερού;» οι μαθητές μπορούσαν να επιλέξουν περισσότερες από μία απαντήσεις. Παρατηρείται ότι η σημαντικότερη μεταβολή υπήρξε στην απάντηση "Όλα τα παραπάνω", η οποία θεωρείται και η πιο ολοκληρωμένη. Ενώ πριν την εφαρμογή του προγράμματος μόλις 18 μαθητές από τους 131 επέλεξαν αυτήν την απάντηση, μετά την εφαρμογή ο αριθμός αυτός αυξήθηκε στους 66, κατά ποσοστό 36%.

[image: image11.wmf]Ποια πρέπει να είναι η τιμή του pH για να είναι πόσιμο το νερό;

Αριθμός δείγματος:  131 μαθητές pretest, 133 μαθητές Aftertest

Εικόνα 10: Παρουσιάζονται οι απαντήσεις των μαθητών στην ερώτηση «Ποια από τα παρακάτω χαρακτηριστικά πρέπει να έχει το νερό για να το πίνουμε άφοβα;» 

Στην 11η ερώτηση «Ποια από τα παρακάτω χαρακτηριστικά πρέπει να έχει το νερό για να το πίνουμε άφοβα;» οι μαθητές μπορούσαν να επιλέξουν περισσότερες από μία απαντήσεις. Από την ανάλυση των απαντήσεων παρατηρείται ότι το σύνολο των μαθητών, 108 από τους 133,  μετά την εφαρμογή του προγάμματος ήταν σε θέση να δώσει τα βασικά χαρακτηριστικά του πόσιμου νερού επιλέγοντας την απάντηση "Όλα τα παραπάνω".  

[image: image12.wmf]Γνωρίζεις τι σημαίνει η λέξη λειψυδρία;

Αριθμός δείγματος:  131 μαθητές pretest, 133 μαθητές Aftertest

Τα παραπάνω αποτελέσματα αποδίδονται στην επιλογή της Ε.Ο. να αφιερώσει ένα μεγάλο μέρος στο εγχειρίδιο της Στ΄τάξης σε θέματα διαχείρησης και έλλειψης νερού καθώς και στα χαρακτηριστικά του πόσιμου νερού.

Εικόνα 11: Παρουσιάζονται οι απαντήσεις των μαθητών στην ερώτηση «Ποια πρέπει να είναι η τιμή του pH για να είναι πόσιμο το νερό;»   

Στην 12η ερώτηση «Ποια πρέπει να είναι η τιμή του pH για να είναι πόσιμο το νερό;»  οι μαθητές μπορούσαν να επιλέξουν μία από τις τιμές 5, 8, 7 και 10. Το μεγαλύτερο ποσοστό των μαθητών μετά την εφαρμογή του προγράμματος ήταν σε θέση να δώσει τη σωστή απάντηση όπως φαίνεται και στο διάγραμμα της εικόνας 11. Παρόλο που η έννοια του pH θεωρείται μάλλον δύσκολη για τους μαθητές της Στ΄τάξης τα αποτελέσματα της ανάλυσης της ερώτησης αποδεικνύουν πως οι μαθητές έμαθαν και συγκράτησαν την τιμή του pH για το πόσιμο νερό. Σ’ αυτό συντέλεσε και το γεγονός ότι οι μαθητές πειραματίστηκαν και μέτρησαν το pH του πόσιμου νερού της περιοχής τους, σύμφωνα με την αντίστοιχη δραστηριότητα που υπήρχε στο εγχειρίδιό τους.

Κρίνεται ότι η διδακτική προσέγγιση των περιβαλλοντικών θεμάτων που εφαρμόστηκε στο πρόγραμμα, είχε την ίδια απήχηση σε όλα τα συμμετέχοντα σχολεία, ανεξαρτήτως ιδιαιτεροτήτων, κυρίως τοπικών όπως μπορεί να φανεί από την ανάλυση των αποτελεσμάτων της ερώτησης 5. 

[image: image13.wmf]Με ποιους από τους παρακάτω τρόπους μπορούμε να αντιμετωπίσουμε το πρόβλημα της έλλειψης νερού;

Αριθμός δείγματος:  131 μαθητές pretest, 133 μαθητές Aftertest

Εικόνα 12: Παρουσίαζεται ο αριθμός των μαθητών ανά σχολείο που απάντησαν ότι μπορούν να εξηγήσουν τι σημαίνει η λέξη λειψυδρία

Όπως φαίνεται από τη συγκριτική ανάλυση των στοιχείων της ερώτησης η εφαρμογή του συγκεκριμένου προγράμματος συντέλεσε ουσιαστικά στο να μπορέσουν οι μαθτές να κατανοήσουν και να εξηγήσουν την σημασία της λέξης λειψυδρίας, ανεξάρτητα από την περιοχή που βρισκόταν το σχολείο (περιοχή Αττικής – Επαρχία).  

4.3 Οι απόψεις των εκπαιδευτικών

Σύμφωνα με τα στοιχεία από τα μηνιαία δελτία των εκπαιδευτικών αλλά και από την προσωπική επαφή με τα μέλη της Ε. Ο., οι εκπαιδευτικοί θεώρησαν ότι το πρόγραμμα:

· προώθησε την Π.Ε. καθώς αποτέλεσε έναν οδηγό για τον εκπαιδευτικό, χωρίς να θέτει ένα αυστηρό πλαίσιο, αλλά με δυνατότητες επέκτασης και εμπλουτισμού.

· ενίσχυσε την εργασία έξω από το σχολείο. Εδώ εκτιμήθηκε ιδιαίτερα η δυνατότητα που είχαν οι μαθητές να μετρήσουν τη θερμοκρασία, το pH και τη σκληρότητα του νερού στη θάλασσα ή στο ποτάμι ή στην πηγή.

· καλλιέργησε τη συνεργασία των ίδιων των εκπαιδευτικών καθώς δινόταν η δυνατότητα στα συμμετέχοντα σχολεία να επικοινωνήσουν και να ανταλλάξουν απόψεις μέσω Internet.

5. Συμπεράσματα 

Τα κύρια συμπεράσματα που προκύπτουν από την εφαρμογή του προγράμματος είναι τα εξής:

· Οι μαθητές κατανόησαν σε ικανοποιητικό βαθμό νέα γνωστικά αντικείμενα. 

· Ευαισθητοποιήθηκαν σε θέματα προστασίας περιβάλλοντος και διαχείρησης πόσιμου νερού.

· Η ανάπτυξη κατάλληλου εκπαιδευτικού υλικού βοήθησε τους εκπαιδευτικούς να ενσωματώσουν το πρόγραμμα της Π.Ε. στο πρόγραμμα του σχολείου

· Ο άξονας πάνω στον οποίο δομήθηκε το πρόγραμμα διδασκαλία – ευαισθητοποίηση – άσκηση πεδίου, συνδιάζοντας γνωστικές πληροφορίες διαθεματικής προσέγγισης, στοιχεία φυσικών επιστημών – με τη μορφή πειραμάτων με απλά μέσα – και εκτέλεση ποικίλων δραστηριοτήτων εντός και εκτός τάξης (projects) έδωσε τη δυνατότητα στους μαθητές να καλλιεργήσουν δεξιότητες και να αναπτύξουν ικανότητες.

· Η διαθεματική προσέγγιση της Π.Ε. όπως εφαρμόστηκε μέσω του προγράμματος, κρίνεται άκρως αποτελεσματική.

Κρίνεται πως μέσω του προγράμματος ενισχύθηκε και προβλήθηκε ο θεσμός της Π.Ε. στα συμμετέχοντα σχολεία καθώς το πρόγραμμα «Νερό – Ζω μ’ αυτό, δε ζω χωρίς αυτό» εισήγαγε μία καινοτόμο εκπαιδευτική προσέγγιση της Π.Ε. η οποία ενίσχυσε το διαθεματικό της χαρακτήρα.

Μετά την επιτυχή εφαρμοφή του, το πρόγραμμα μπορεί να ενταχθεί στην εκπαιδευτική διαδικασία των δημοτικών σχολείων όλης της χώρας. Μπορεί επίσης να αποτελέσει τη βάση για το σχεδιασμό, την ανάπτυξη και την υλοποίηση ανάλογου περιεχομένου προγραμμάτων Π.Ε., τα οποία θα ενταχθούν στην Α΄θμια Εκπαίδευση. Η ένταξη της Π.Ε. στο αναλυτικό πρόγραμμα της Α΄θμιας Εκπαίδευσης  και η εφαρμογή της στα πλαίσια όλων των αντικειμένων διδασκαλίας είναι εφικτή και θεμιτή, όπως αποδείχθηκε από τα αποτελέσματα της αξιολόγησης. Ίσως η χάραξη επίσημης στρατηγικής για το ρόλο της Π.Ε. θα πρέπει να ξεκινήσει κατά πρώτον από την κοινή αποδοχή του διαθεματικού της χαρακτήρα και δεύτερον από τις επιτυχείς εφαρμογές ανάλογων προγραμμάτων. 

[image: image14.wmf]Γνωρίζεις τι σημαίνει η λέξη λειψυδρία;

Αριθμός δείγματος:  131 μαθητές pretest, 133 μαθητές Aftertest

[image: image15.wmf]Με ποιους από τους παρακάτω τρόπους μπορούμε να αντιμετωπίσουμε το πρόβλημα της έλλειψης νερού;

Αριθμός δείγματος:  131 μαθητές pretest, 133 μαθητές Aftertest

[image: image16.wmf]Μπορείς να περιγράψεις έναν υγρότοπο;

Αριθμός δείγματος:  123 μαθητές pretest, 124 μαθητές Aftertest

[image: image17.wmf]Γνωρίζεις έναν τουλάχιστον υγρότοπο της χώρας μας που προστατεύεται;

Αριθμός δείγματος:  123 μαθητές pretest, 124 μαθητές Aftertest

[image: image18.wmf]Ποιον υγρότοπο γνωρίζεις που να προστατεύεται;

Αριθμός δείγματος:  124 μαθητές

[image: image21.wmf]Γνωρίζεις τι συμβολίζει η μπλε σημαία σε μια ακτή;

Αριθμός δείγματος:  123 μαθητές pretest, 124 μαθητές Aftertest

[image: image22.wmf]Μπορείς να περιγράψεις έναν υγρότοπο;

Αριθμός δείγματος:  123 μαθητές pretest, 124 μαθητές Aftertest

Αριθμός δείγματος:  131 μαθητές pretest, 133 μαθητές Aftertest

[image: image24.wmf]Ποια από τα παρακάτω χαρακτηριστικά πρέπει να έχει το νερό για να το πίνουμε άφοβα;

Αριθμός δείγματος:  131 μαθητές pretest, 133 μαθητές Aftertest

[image: image25.wmf]Ποια πρέπει να είναι η τιμή του pH για να είναι πόσιμο το νερό;

Αριθμός δείγματος:  131 μαθητές pretest, 133 μαθητές Aftertest

